ทิพย กรุ๊ป โฮลดิ้งส์

ทิพย กรุ๊ป โฮลดิ้งส์ หรือในอดีตคือ บริษัท ทิพยประกันภัย จำกัด (มหาชน) เป็นบริษัทประกันภัยและประกันชีวิตในประเทศไทย ก่อตั้งขึ้นเมื่อปี พ.ศ. 2494 โดยจอมพลสฤษดิ์ ธนะรัชต์ เคยมีสถานะเป็นรัฐวิสาหกิจ ในระหว่างปี พ.ศ. 2518 ถึงปี พ.ศ. 2537

 ประวัติ 
ทิพยประกันภัย ก่อตั้งขึ้นเมื่อวันที่ 9 พฤศจิกายน พ.ศ. 2494 ภายใต้ชื่อ บริษัท ประกันภัย เอเชียติ๊ก จำกัด (ต่อมาเปลี่ยนชื่ออีกครั้งเป็นรัชตประกันภัย ในปี 2495)โดยจอมพลสฤษดิ์ ธนะรัชต์ ด้วยเงินลงทุนจำนวน 2,000,000 บาท มีวัตถุประสงค์เพื่อเป็นบริษัทประกันภัยแก่กิจการและสินทรัพย์ของบริษัทหลายแห่งที่จอมพลสฤษดิ์กำกับดูแลอยู่ในขณะนั้นหนังสือที่ระลึกงานพระราชทานเพลิงศพ ดร.บรรเจิด ชลวิจารณ์ต่อมาในปี พ.ศ. 2507 ได้มีการโอนหุ้นบางส่วนของจอมพลสฤษดิ์ กับส่วนของท่านผู้หญิงวิจิตรา ธนะรัชต์ ไปเป็นของกระทรวงการคลัง กระทั่งในปี พ.ศ. 2518 ได้มีการโอนหุ้นบางส่วนให้กระทรวงการคลัง รวมจำนวนทั้งสิ้นร้อยละ 55.6 จึงส่งผลให้ทิพยประกันภัย มีสถานะเป็นรัฐวิสาหกิจในสังกัดกระทรวงการคลัง

ต่อมาในปี พ.ศ. 2537 คณะรัฐมนตรีได้มีมติให้แปรรูปบริษัทจากการเป็นรัฐวิสาหกิจมาเป็นบริษัทมหาชน เพื่อสนับสนุนนโยบายของรัฐบาลตามแผนพัฒนาเศรษฐกิจและสังคมแห่งชาติ ฉบับที่ 7 จากนั้นนับตั้งแต่วันที่ 18 ตุลาคม พ.ศ. 2538 จึงได้เปลี่ยนชื่อเป็น "บริษัทมหาชน" อย่างสมบูรณ์ โดยมีกระทรวงการคลัง ธนาคารกรุงไทย จำกัด (มหาชน) ธนาคารออมสิน และการปิโตรเลียมแห่งประเทศไทย เป็นผู้ถือหุ้นใหญ่

เมื่อวันที่ 7 กันยายน พ.ศ. 2564 บริษัท ทิพย กรุ๊ป โฮลดิ้งส์ จำกัด (มหาชน) เป็นวันแรกที่ ทิพย กรุ๊ป โฮลดิ้งส์ เข้าซื้อขายแทนหุ้นบริษัท ทิพยประกันภัย จำกัด (มหาชน)ทิพย กรุ๊ป โฮลดิ้งส์ เข้าซื้อขายในตลาดหลักทรัพย์แทนทิพยประกันภัยแล้วในเดือน กรกฎาคม พ.ศ. 2567 ทิพย กรุ๊ป ได้รับการคัดเลือกเข้าดัชนี ดัชนีเซต 100

 โครงสร้างผู้ถือหุ้น 
บริษัท ทิพยประกันภัย จำกัด (มหาชน) เริ่มซื้อขายหุ้นในตลาดหลักทรัพย์แห่งประเทศไทย เมื่อ 24 กรกฎาคม พ.ศ. 2539ข้อมูลหุ้นส่วนตัว TIP - บริษัท ทิพยประกันภัย จำกัด (มหาชน)

 ผู้ถือหุ้นรายใหญ่ 
11 มีนาคม พ.ศ, 2568
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ปตท. จำกัด (มหาชน)  80,000,000  13.33% 2  ธนาคารออมสิน  67,200,000  11.20% 3  ธนาคารกรุงไทย จำกัด (มหาชน)  59,429,000  10.00% 4  บริษัท กรุงไทยพานิชประกันภัย จำกัด (มหาชน) 59,044,200  9.94% 5  กองทุนบำเหน็จบำนาญข้าราชการ  20,681,600  3.48% 6  	SOUTH EAST ASIA UK (TYPE C) NOMINEES LIMITED13,689,500  2.30% 7 นาย สิทธิรัชต์ ธนะรัชต์   12,485,000  2.10% 8  นางสาว ศุภจิตรา ธนะรัชต์  12,004,000  2.02% 9   นาง จารุณี ชินวงศ์วรกุล 10,029,200  1.69% 10  บริษัท ที ดับบลิว ดับบลิว ซี จำกัด  9,339,850  1.57%

 อ้างอิง 

หมวดหมู่:รัฐวิสาหกิจไทยในอดีต
หมวดหมู่:บริษัทไทยที่ก่อตั้งในปี พ.ศ. 2494
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจประกันภัยและประกันชีวิต
หมวดหมู่:บริษัทของไทย
หมวดหมู่:บริษัทที่ถือหุ้นโดยรัฐบาลไทย